SEAFCO มือขึ้น! รับงานใหม่ 3 โครงการ มูลค่ากว่า 370 ลบ.
SEAFCO มือขึ้น! รับงานใหม่ 3 โครงการ ประกอบด้วย "โรงพยาบาลฟัน"-"ทางหลวงพิเศษบางปะอิน-นครราชสีมา ช่วงที่ 18"-"สะพานข้ามแม่น้ำกก ถนนเลี่ยงเมือง จ.เชียงราย" มูลค่ารวมกว่า 370 ลบ. 
21 มี.ค. 2560

บริษัทซีฟโก้ จำกัด (มหาชน) หรือ SEAFCO ระบุว่า บริษัทได้รับงาน 3 โครงการในเดือนมี.ค. มูลค่ารวม 376 ล้านบาท ซึ่งไม่นับรวมภาษีมูลค่าเพิ่ม โดยทั้ง 3 โครงการเป็นงานเสาเข็มเจาะ ประกอบด้วย โครงการโรงพยาบาลฟัน ถนนสุขุมวิท 71 พระขโนง กรุงเทพฯ ของบริษัท อ่อนนุช ดีเวลลอปเมนท์ จำกัด ซึ่งปัจจุบันอยู่ระหว่างดำเนินการก่อสร้าง โดยขอบเขตของสัญญารวมค่าวัสดุ
รวมทั้งโครงการทางหลวงพิเศษบางปะอิน-นครราชสีมา ช่วงที่ 18 ถนนมิตรภาพ แก่งคอย จ.สระบุรี ของบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC กำหนดเริ่มดำเนินการก่อสร้างกลางเดือนเม.ย.60 โดยขอบเขตสัญญาไม่รวมค่าวัสดุ และโครงการสะพานข้ามแม่น้ำกก ถนนเลี่ยงเมือง จ.เชียงราย ของบริษัท ประยูรวิศว์ จำกัด  กำหนดเริ่มดำเนินการก่อสร้างกลางเดือนเม.ย.60 โดยขอบเขตสัญญาไม่รวมค่าวัสดุ